PTT แจ้งปิด PTT DMCC เหตุไม่มีกิจกรรมทางธุรกิจ
PTT แจ้งปิด PTT DMCC เหตุไม่มีกิจกรรมทางธุรกิจ
10 มี.ค. 2564

บริษัท ปตท. จำกัด (มหาชน)  หรือ PTT ขอแจ้งให้ทราบว่า คณะกรรมการ ปตท. ในการประชุมครั้งที่ 6/2563 เมื่อวันที่ 18 มิถุนายน 2563ได้อนุมัติให้ดำเนินการปิด PTT International Trading DMCC (PTTT DMCC) ซึ่งเป็นบริษัทย่อยและถือหุ้นทั้งหมดโดย PTT International TradingPte., Ltd. (PTTT) (บริษัทย่อยของ ปตท.) โดย PTTT DMCC จัดตั้งขึ้นเพื่อดำเนินธุรกิจการค้าผลิตภัณฑ์น้ำมันสำเร็จรูปในประเทศสหรัฐอาหรับเอมิเรตส์
อย่างไรก็ตาม ปตท. ได้มีการปรับแนวทางการดำเนินธุรกรรมการค้าผลิตภัณฑ์น้ำมันสำเร็จรูปในประเทศดังกล่าว ทำให้บทบาทของ PTTT DMCC ในการค้าลดลงเหลือเพียงมุ่งเน้นการดูแลความสัมพันธ์กับคู่ค้าเป็นหลัก
ดังนั้น เพื่อให้สอดคล้องกับกลยุทธ์ของ ปตท. ในการปิดบริษัทย่อยที่ไม่มีกิจกรรมทางธุรกิจแล้ว และไม่ส่งผลกระทบต่อการดำเนินงานของ ปตท. จึงเห็นควรปิด PTTT DMCC ซึ่ง PTTT DMCC ได้ดำเนินการปิดแล้วเสร็จเมื่อช่วงต้นเดือนมีนาคม 2564